OpenLLM-France/wikimedia huggingface dataset:
# Britainia Handiko Itzulia

Britainia Handiko Itzulia :
| Orokortasunak ||
| Kirola | Errepideko txirrindularitza |
| Sorrera | 2004 |
| Ekitaldi kopurua | 20 (urtea: 2024) |
| Aldizkotasuna | urterokoa (Ira) |
| Mota | Etapakako lasterketa |
| translation for raceinfobox_translate index 33 not found | Erresuma Batua |
| Antolatzailea | British Cycling |
| Webgune ofiziala | Webgune ofiziala |
| Maila | 2.Pro (2020-) |
| Palmaresa ||
| Azken garailea | Stephen Williams |
| Garaipen gehien lortu duena | Edvald Boasson Hagen Lars Boom Wout van Aert (2 garaipen) |
| | Dokumentazioa |
Britainia Handiko Itzulia (ofizialki ingelesez: OVO Energy Tour of Britain) Erresuma Batuan urtero egiten duten etapako txirrindularitza lasterketa da.

## Historia

2004an sortu zuten, 1958tik aurrera egiten zuten Milk Race ordezkatzeko.
SweetSpotek antolatzen du, The Women´s Tourren antolatzaile berak.

## Palmaresa Kellogg's Tour

| Urtea | Txapelduna | Txapeldunordea | Hirugarrena |
| 1987 | Joey McLoughlin | Steven Rooks | Sergio Finazzi |
| 1988 | Malcolm Elliott | Joey McLoughlin | Sean Kelly |
| 1989 | Robert Millar | Mauro Gianetti | Remig Stumpf |
| 1990 | Michel Dernies | Robert Millar | Maurizio Fondriest |
| 1991 | Phil Anderson | Rudy Verdonck | Heinz Imboden |
| 1992 | Maximilian Sciandri | Adrie van der Poel | Hendrik Redant |
| 1993 | Phil Anderson | Wladimir Belli | Bo André Namtvedt |
| 1994 | Maurizio Fondriest | Viatcheslav Ekimov | Olaf Ludwig |

## Palmaresa Prudential Tour

| Urtea | Txapelduna | Txapeldunordea | Hirugarrena |
| 1998 | Stuart O'Grady | Chris Boardman | Dariusz Baranowski |
| 1999 | Marc Wauters | Benoit Joachim | Bjørnar Vestøl |

## Palmaresa Britainia Handiko Itzulia

| Urtea | Txapelduna | Txapeldunordea | Hirugarrena |
| 2004 | Mauricio Ardila | Julian Dean | Nick Nuyens |
| 2005 | Nick Nuyens | Michael Blaudzun | Javier Cherro |
| 2006 | Martin Pedersen | Luis Pasamontes | Filippo Pozzato |
| 2007 | Romain Feillu | Adrián Palomares | Luke Roberts |
| 2008 | Geoffroy Lequatre | Steve Cummings | Ian Stannard |
| 2009 | Edvald Boasson Hagen | Christopher Sutton | Martin Reimer |
| 2010 | Michael Albasini | Borut Božič | Greg Henderson |
| 2011 | Lars Boom | Steve Cummings | Jan Bárta |
| 2012 | Nathan Haas | Damiano Caruso | Leigh Howard |
| 2013 | Bradley Wiggins | Martin Elmiger | Simon Yates |
| 2014 | Dylan van Baarle | Michał Kwiatkowski | Bradley Wiggins |
| 2015 | Edvald Boasson Hagen | Wout Poels | Owain Doull |
| 2016 | Steve Cummings | Rohan Dennis | Tom Dumoulin |
| 2017 | Lars Boom | Edvald Boasson Hagen | Stefan Küng |
| 2018 | Julian Alaphilippe | Wout Poels | Primož Roglič |
| 2019 | Mathieu van der Poel | Matteo Trentin | Jasper De Buyst |
| 2020 bertan behera utzi zuten ||||
| 2021 | Wout van Aert | Ethan Hayter | Julian Alaphilippe |
| 2022 | Gonzalo Serrano | Tom Pidcock | Omar Fraile |
| 2023 | Wout van Aert | Tobias Halland Johannessen | Damien Howson |
| 2024 | Stephen Williams | Oscar Onley | Tom Donnenwirth |

## Kanpo estekak

* Datuak: Q918091
* Multimedia: Tour of Britain / Q918091
# Britainia Handia

Britainia Handia Britainiar uharteetako handiena da, Europaren ipar-mendebaldean kokatua. Erresuma Batuaren lurraldeko zati bat da.
Uharteak 219.000 km²-ko azalera du eta Europako handiena da. Britania Handia Erresuma Batua eta Ingalaterraren baliokidetzat hartua izaten den eremu geografikoa da, hala ere hau ez da zuzena.
Erresuma Batuaren barnean Ingalaterra, Gales, Eskozia eta Ipar Irlanda daude, eta eurekin batera 100 irla txiki baino gehiago. Erresuma Batua osatzen duten irla nagusiak bi dira:
* Irlandan dagoen Ipar Irlanda
* Gales, Ingalaterra eta Eskozia biltzen dituen Britania Handia
Britania Handia, beraz, uharte nagusia da, Europako uharterik handiena eta munduko 8. handiena. Izen honek, beraz ez dio eragiten Ipar Irlandari modu ofizialean. Hala ere kotxeen matrikuletako letrak Erresuma Batu osorako da GB eta talde olinpikoak ere letra hauek eramaten ditu.

## Britainiar izendapenaren inguruan

Britainiar edo Britanikoak Britainia Handikoak direnak dira. Britainiar hitza askotan ingeles hitzaren baliokidetzat hartzen da, baina ez da horrela. Britainiarrak Gales, Eskozia eta Ingalaterran bizi direnak dira.
Nahiz eta Ipar Irlanda Britainia Handiaren parte ez izan (bai ordea Erresuma Batukoa) bertako unionistei ere britainiar deitu ohi zaie.

## Erreferentziak

* ↑ Euskaltzaindia. Europako toponimia fisikoa. .

## Kanpo estekak

* Datuak: Q23666
* Multimedia: Great Britain / Q23666
# Britainia Handiko Erresuma

Britainia Handiko Erresuma (ingelesez: Kingdom of Great Britain), Europa mendebaldean 1707-1800. urte bitartean existitu zen herrialdea izan zen.
Ez da nahastu behar Britainia Handia uhartearekin, ezta 1801–1922 bitarteko Britainia Handia eta Irlandako Erresuma Batuarekin eta Britainia Handiko eta Ipar Irlandako Erresuma Batua estatuarekin ere.
Eskoziako Erresumak eta Ingalaterrako Erresumak bat egin zuten 1707. urteko Batasun Agiriaren bitartez (Union Act, 1707), Britainia Handia uhartean estatu bakarra eratzekotan. Britainia Handiko Erresumako parlamentu eta gobernu berria Londres hiriburuko Westminsterren kokatu zituzten, Tamesis ibaiaren iparraldera. Edonola dela ere, batu ziren erresuma biek errege bakarra zuten 1603. urtean Jakue VI.a Eskoziakoa, Jakue I.a Ingalaterrakoa izendatu zutenetik.
Beraz, 1707. urtetik aurrera erresuma bakarra zegoen: Eskoziako parlamentua eta Ingalaterrakoa desegin ziren, eta Britainia Handikoa, bakarra eratu zuten: hala ere, legegintzarako eskoziarren ordezkaritza ingelesena baino txikiagoa zen, Eskoziako biztanleria ere txikiagoa zelako. Hizkuntza ofizialak ingelesa eta gaelikoa ziren. Libera esterlina zerabilten.
1801. urteko datuen arabera, 230.977 km²-ko azalera zeukan erresumak, eta 10.942.646 biztanle zeuden.
Britainia Handiko Erresuma 1800. urteko Batasun Agiriaren ondorioz desegin zuten, 1798ko Irlandako matxinada baretu ostean Irlanda ere herrialdean sartu zutenean: handik aurrerako entitatea Britainia Handiko eta Irlandako Erresuma Batua zen.

## Britainia Handiko Erresumako errege-erreginak

* 1707-1714: Ana I.a Ingalaterrako eta Eskoziako erregina, eta Irlandakoa 1702. urtetik
* 1714-1727: Jurgi I.a Britainia Handikoa
* 1727-1760: Jurgi II.a Britainia Handikoa
* 1760-1801: Jurgi III.a Britainia Handikoa, (errege izaten jarraitu zuen 1820. urtera arte).

## Kanpo estekak

* Datuak: Q161885
* Multimedia: Kingdom of Great Britain / Q161885
# Bubwith

Bubwith, Ingalaterrako ekialdean dagoen udalerri bat da, Ekialdeko Yorkshire konderrian.
2011n 1.225 biztanle zituen.
* Datuak: Q2170659
* Multimedia: Bubwith / Q2170659
# Bucamps

Bucamps Frantziako udalerria da, Oise departamenduan dagoena, Frantzia Garaia eskualdean. 2013an 148 biztanle zituen.

## Demografia
### Biztanleria

2007an Bucamps udalerrian erroldatutako biztanleak 148 ziren. Familiak 52 ziren, horien artean 16 pertsona bakarrekoak ziren (8 bakarrik bizi ziren gizonak eta 8 bakarrik bizi ziren emakumeak), 12 seme-alabarik gabeko familiak ziren eta 24 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 63 etxebizitza zeuden, 58 familiaren etxebizitza nagusia ziren, 3 bigarren erresidentzia ziren eta 2 hutsik zeuden. 56 etxeak ziren eta 4 apartamentuak ziren. 58 etxebizitza nagusietatik 47 bere jabearen bizilekua ziren, 9 alokairuan okupaturik zeuden eta 2 doan lagata zeuden; 3 etxek gela bat zuten, 1ek bi zituen, 2 etxek hiru zituzten, 10 etxek lau zituzten eta 42 etxek bost zituzten. 52 etxek euren parking plaza propioa zuten azpian. 27 etxetan ibilgailu bat zegoen eta 24 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Bucamps udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 4 | 85-89 | 0 |
| 4 | 80-84 | 4 |
| 0 | 75-79 | 0 |
| 0 | 70-74 | 12 |
| 4 | 65-69 | 4 |
| 0 | 60-64 | 4 |
| 0 | 55-59 | 0 |
| 0 | 50-54 | 0 |
| 12 | 45-49 | 0 |
| 12 | 40-44 | 4 |
| 8 | 35-39 | 4 |
| 0 | 30-34 | 12 |
| 0 | 25-29 | 4 |
| 0 | 20-24 | 0 |
| 4 | 15-19 | 4 |
| 4 | 10-14 | 12 |
| 0 | 5-9 | 8 |
| 4 | 0tik 4ra | 4 |

## Ekonomia

2007an lan egiteko adina zuten pertsonak 97 ziren, horien artean 62 aktiboak ziren eta 35 inaktiboak ziren. 62 pertsona aktiboetatik 59 lanean zeuden (42 gizon eta 17 emakume) eta 3 langabezian zeuden (2 gizon eta 1 emakume). 35 pertsona inaktiboetatik 5 erretiraturik zeuden, 13 ikasten zeuden eta 17 "bestelako inaktibo" gisa sailkaturik zeuden.

### Diru sarrerak

2009an Bucamps udalerrian 59 unitate fiskal zeuden, 158 pertsonek osaturik. Pertsona bakoitzeko diru-sarrera fiskalaren mediana urteko 15.887 euro zen.

### Ekonomia jarduerak

2000. urtean Bucamps udalerrian 6 nekazaritza-ustiategi zeuden, 474 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1098682
* Multimedia: Bucamps / Q1098682
# Bucareliko Ituna

Bucareliko Ituna, ofizialki Erreklamazioen Konbentzio Berezia, 1923an Mexiko eta Ameriketako Estatu Batuen artean sinatutako ituna izan zen. Mexikoko Iraultzan enpresa estatubatuarrek jasandako galerak ebazten zituen. Era berean, Estatu Batuetako lurrak eta ondasunak legez kanpo desjabetzea ere aztertzen zuen, Mexikoko erabilera publikoaren mesedetan, bai eta kalte-ordaina eta ordaintzeko moduak kalkulatzeko modua ere, desjabetzea guztiz beharrezkoa balitz.
Itunaren xedea zen Estatu Batuetako herritarren eskaerak bideratzea, 1910etik 1921era bitartean Mexikoko Iraultzako barne-gerrek beren jabetzari eragindako ustezko kalteengatik. Bilerak Mexiko Hirian egin ziren, eta Mexikoko gobernu federalaren eraikin batean egin ziren, Bucareli kaleko 85ean. Horregatik du izen hori itunak. Negoziazioak 1923ko maiatzaren 15ean hasi eta abuztuaren 13an bukatu ziren. Álvaro Obregón Mexikoko presidenteak sinatu zuen ituna, batez ere Estatu Batuetako gobernuaren aitorpen diplomatikoa lortzeko, Warren G. Harding lehendakaria buru zela. Baina berrespen prozesuak anbiguoak izan ziren Estatu Batuetan, baita bortitzak eta Mexikon ezagutu gabeak ere.
Plutarco Elías Calle Mexikoko presidenteak hitzarmen hori negoziazioaren ondoren betetzea onartu zuen, baina gero bertan behera utzi zuen.

## Erreferentziak

* ↑ «uslaw.link» uslaw.link (Noiz kontsultatua: 2023-07-07).
* ↑ «13 de agosto de 1923. - Firma de los tratados de Bucareli.» web.archive.org 2010-04-17 (Noiz kontsultatua: 2023-07-07).
* ↑ «Gale - Product Login» galeapps.gale.com (Noiz kontsultatua: 2023-07-07).

## Kanpo estekak

* Datuak: Q2481963
# Bucaramanga

Bucaramanga Kolonbiako erdialdeko hiria eta Santander departamenduko hiriburua da. Ekialdeko Mendikatean dago, 959 metroko garaieran. 2010ean 526.940 biztanle zituen.
Merkataritza eta industria (kafea, tabakoa, metalurgia eta zementu industriak) ekonomia jarduera nagusiak dira. Apezpikutegia da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/04/08 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q243766
* Multimedia: Bucaramanga / Q243766
# Bucaresteko Eliza Nazionala

Bucaresteko Eliza Nazionala edo Herriaren Salbazioaren Katedrala, errusieraz: Catedrala Națională din București edo Catedrala Mântuirii Neamului, Errumaniako Bukarest hiriburuan dagoen katedral ortodoxo bat da. Errumaniako Eliza Ortodoxoaren jabetzakoak da.
2010eko abenduaren 15ean eraikitzen hasi eta 2018an amaitu zen. Eliza ortodoxoaren munduko katedral eta eliza handiena da.
* Datuak: Q1428093
* Multimedia: People's Salvation Cathedral, Bucharest / Q1428093
# Buccheri

Buccheri Italiako udalerri bat da. Sirakusako probintzian kokatuta dago, Sizilia eskualdean. 1.729 biztanle ditu, 57,83 kilometro koadroko azaleran banatuta.

## Mugakideak

Buccherik honako udalerri hauekin egiten du muga:
Buscemi Carlentini Ferla Francofonte Giarratana Vizzini

## Kanpo estekak

* Datuak: Q489958
* Multimedia: Buccheri / Q489958
# Cabot (Arkansas)

Cabot Arkansasko hiri bat da. Lonoke konderrian kokatua dago. 2010ean 23.776 biztanle zituen, 49 kilometro koadrotan banatuta.

## Ikus, gainera

* Lonoke konderria

## Kanpo estekak

* Datuak: Q79423
* Multimedia: Cabot, Arkansas / Q79423
# Caboranako geltokia

Caborana Asturiasko Printzerriko tren geltoki bat da, Ayer udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* San Esteban — Coḷḷanzo

## Zerbitzuak

Asturiasko Renfe Aldiriak
 Zerbitzua  Hasiera  Ibilbidea  Amaiera ⁠
 C-8fCoḷḷanzoḶḷevinco • Cabanaquinta • Santa Ana • Corigos • Piñeres • San Antonio • l'Oyanco • Morea • Caborana • Santa Cruz de Mieres • Uxo–Taruelo • Figareo • Caudalia • Mieres • Ablaña • la PereaBaiña :

## Ikus, gainera

* Administrador de Infraestructuras Ferroviarias
* Renfe Feve

## Kanpo estekak

* Datuak: Q107973810
iea  Asturiasko Renfe Aldiriak :
# Caborca (udalerria)

Caborca Mexikoko udalerri bat da. Sonora estatuan kokatua dago. 2010ean 81.309 biztanle zituen 10.737,35 km²ko azaleran. Herriburua [[Heroica Caborca (Caborca)|Heroica Caborca]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2878225
* Multimedia: Caborca Municipality / Q2878225
# Cabo de Hornos (Txile)

Cabo de Hornos Txileko hegoaldeko komuna bat da. Magallanes y La Antártica Chilena eskualdeko Tierra del Fuego probintzian kokatuta dago, hegoaldeko Patagonian. 2002ko erroldan, 2.262 biztanle zituen. Hiriburua Puerto Williams da.

## Kanpo estekak

* (Gaztelaniaz) Cabo de Hornoseko udalaren webgunea.
* Datuak: Q3673
* Multimedia: Puerto Williams / Q3673
# Cabo de Santo Agostinho

Cabo de Santo Agostinho Brasilgo udalerri bat da, Pernambuco estatuan kokatua. 203.216 biztanle ditu 448,735 km²ko eremuan.

## Ikus, gainera

* Pernambuco

## Kanpo estekak

* Datuak: Q1637538
* Multimedia: Cabo de Santo Agostinho / Q1637538
# Cabolafuente

Cabolafuente (aragoiera: Cabrafuén) Zaragozako probintziako udalerria da, Aragoin, Espainia. 2008an 67 biztanle zituen 8,6 kilometro koadroko azaleran. Calatayudeko Erkidegoa eskualdeko herriburua da.

## Kanpo estekak

* Datuak: Q1641779
* Multimedia: Cabolafuente / Q1641779
# Cabool (Missouri)

Cabool Missourieko hiri bat da. Texas konderrian kokatua dago. 2010ean 2.146 biztanle zituen, 9,94 kilometro koadrotan banatuta.

## Ikus, gainera

* Texas konderria

## Kanpo estekak

* Datuak: Q403230
* Multimedia: Cabool, Missouri / Q403230
# Cabot (Vermont)

Cabot Vermont estatubatuar estatuko Washington konderrian dagoen herria da. 2010. urtean 1.433 biztanle zituen eta 14,33 pertsona/km²-ko dentsitatea.

## Kanpo estekak

* Datuak: Q2932446
* Multimedia: Cabot, Vermont / Q2932446
# Cabot dorrea (Bristol)

Cabot dorrea (ingelesez: Cabot Tower) Ingalaterrako Bristol hirian dagoen dorre bat da 1890. hamarkadan Joan Cabotoren bidaiaren 400. urteurrena ospatzeko eraiki zena. Ingalaterrako ondarearen II mailako eraikinen zerrendan dago.
Bristolgo eraikin ezagunenetakoa da eta dagoen barrutiari izena ematen dio. Goiko plataformaraino igo daiteke eta hiriaren ikuspegi zabala dago bertatik.

## Historia
### Brandon Hill

Bristol hiriaren erdiguneko Brandon Hill muinoko parkean kokaturik dago dorrea. Brandon Hill Gloucesterreko kondeak eskuratu zuen 1174an. Erdi Aroan kapera bat zegoen han, St James monasterioari zegokiona, eta XVI. mendean kapera eraitsi eta haize-errota bat altxatu zuten. 1625ean udalak erosi eta espazio publikoa bihurtu zen, Ingalaterrako espazio publiko zabaletan lehenengotakoa.

### Cabot dorrea

Joan Cabotok 1496-1497an Amerikara egin zuen bidaiaren 400 urteurrena ospatzeko haren omenezko dorrea eraikitzea erabaki zen. 1897ko ekainaren 24an ezarri zuen lehen harria Dufferin eta Avako markesak eta 1898ko uztailean amaitu zuten dorrearen eraikuntza. William Venn Gough bristoldarra izan zen Cabot dorrea diseinatu zuen arkitektoa eta hiritarrek bildutako diruarekin eraiki zen. Love & Waite Bristol enpresak eraiki zuen.
2006an itxi egin zuten egoera kaskarrean zegoenez berriztatze lanak egiteko eta 2011n ireki zituen berriro ateak. 420.000 liberatako kostua izan zituzten lan hauek. 2014an argi flasha ezarri zitzaion puntan, Morse kodea erabiliz "Cabot Tower, Brandon Hill, Bristol" igortzen duena.

## Arkitektura

Dorreak 32 metrotako altuera du, ibai ertzeko kaitik 79 metrotakoa, eta Batheko hareharri gorriaz estalita dago. Eskilara espirala du barnean eta bi mailatan ditu ikuspegi plataformak. Goren dagoen plataforma itsas mailatik 102 metrotako altueran dago eta hiriaren ikuspegi zabala du.
Hormabular diagonalek eusten dute dorrea eta gainaldean ostiko-arkuak ditu oktogonala den tontorrari itsatsita.

## Iruditegia

* Cabot dorrea Brandon Hill muinoan.
* Ostiko-arkua goiko plataforman.
* Armarria.
* Urruneko ikuspegia.

## Ikus, gainera

* Cabot dorrea (Saint John's)

## Erreferentziak

* ↑ (Ingelesez) «CABOT TOWER, Non Civil Parish - 1202009 | Historic England» historicengland.org.uk (Noiz kontsultatua: 2024-07-15).
* ↑ (Ingelesez) Stuart-Leach, Hannah. (2013-11-29). «Enjoy the best view of Bristol from Cabot Tower» VisitEngland (Noiz kontsultatua: 2024-07-15).
* ↑ «Pastscape - Detailed Result: CABOT MEMORIAL TOWER» web.archive.org 2014-05-04 (Noiz kontsultatua: 2024-07-15).
* 1 2 3 (Ingelesez) «Brandon Hill & Cabot Tower» Walk in Bristol (Noiz kontsultatua: 2024-07-15).
* 1 2 (Ingelesez) 1898 – Cabot Tower, Bristol, Gloucestershire | Architecture @ Archiseek.com. 2011-03-29 (Noiz kontsultatua: 2024-07-15).
* ↑ (Ingelesez) «Cabot Tower» Bristol Wiki (Noiz kontsultatua: 2024-07-15).
* ↑ (Ingelesez) «Cabot Tower due to reopen by late summer» BBC News 2011-03-21 (Noiz kontsultatua: 2024-07-15).
* 1 2 (Ingelesez) «Cabot Tower in Bristol reopens after £420,000 of work» BBC News 2011-08-16 (Noiz kontsultatua: 2024-07-15).

## Kanpo estekak

* Datuak: Q3533037
* Multimedia: Cabot Tower, Bristol / Q3533037
# Britainiar Akademia

Britainiar akademia (ingelesez: British Academy), Erresuma Batuko humanitateen eta gizarte zientzien akademia nazionala da. 1902an errege estatutu baten arabera ezarri zen eta 800 kidetik gora ditu. Akademia erakunde independentea da eta burujabetza osoa du.
Britainiak akademiako kide bezala aukeratua izatea, humanitateen eta gizarte zientzien arloan, izan daitekeen errekonozimendu gorena da herrialde horretan. Kideek (Fellows) beren gutunetan FBA siglak erabili ditzakete beren izenaren atzean.
Akademiak ondoko helburu hauek ditu:
* Jakitunen interesen ordezkaritza nazioan eta kanpoan.
* Gorentasun errekonozimendua eman.
* Ikerkuntzaren aurrerapena lagundu eta sustatu.
* Nazioarteko trukeak eta lankidetza lagundu.
* Ikerkuntzaren ulerkuntza publikoa sustatu
* Ikerketen emaitzak argitaratu.

## Britainiar Akademiako lehendakariak 1902tik

* El Lord Reay 1902–1907
* Sir Edward Maunde Thompson 1907–1909
* Samuel Butcher 1909–1910
* Sir Adolphus Ward 1911–1913
* The Viscount Bryce 1913–1917
* Frederic G. Kenyon 1917–1921
* Arthur Balfour 1921–1928
* H. A. L. Fisher 1928–1932
* John William Mackail 1932–1936
* David Ross 1936–1940
* John Clapham 1940–1946
* Idris Bell 1946–1950
* Charles Kingsley Webster 1950–1954
* George Norman Clark 1954–1958
* Maurice Bowra 1958–1962
* Lionel Robbins 1962–1967
* Kenneth Clinton Whearee 1967–1971
* Denys Lionel Page 1971–1974
* Isaiah Berlin 1974–1978
* Kenneth Dover 1978–1981
* Owen Chadwick 1981–1985
* Randolph Quirk 1985–1989
* Anthony Kenny 1989–1993
* Keith Thomas 1993–1997
* Tony Wrigley 1997–2001
* Garry Runciman 2001–2004
* Onora O'Neill 2005–2009
* Adam Roberts 2009–2013
* Nicholas Stern 2013–

## Ikus, gainera

* Royal Society

## Kanpo estekak

* Datuak: Q723551
* Multimedia: British Academy / Q723551
# Britainiar Hego Afrikako Konpainia

Britainiar Hego Afrikako Konpainia (ingelesez: British South Africa Company , BSAC), Cecil Rhodesek sortu zuen 1889an errege gutun baten bidez, eta helburu nagusia Transvaalen iparraldean zeuden lurraldeak kolonizatzea eta haien ustiapen ekonomikoa egitea zen.

## Kanpo estekak

* Datuak: Q918320
* Multimedia: British South Africa Company / Q918320
# Britainiar Alderdi Nazionala

Britainiar Alderdi Nazionala (ingelesez: British National Party, BNP) Erresuma Batuko alderdi ultranazionalista da, 1982an John Tyndallek sortua. Ez du emaitza onik lortu baina 2009ko Europako Parlamenturako hauteskundeetan bi eserleku lortu zituen.

## Kanpo estekak

* Datuak: Q161269
* Multimedia: British National Party / Q161269
# Britainiar Faxistak

Britainiar Faxistak (ingelesez, British Fascists, 1924ra arte, British Fascisti) Erresuma Batuko izenez faxista zen lehen erakunde politikoa izan zen. Hala ere, taldeak ideologia-batasun txikia izan zuen, antisozialismoaz aparte, eta kontserbadorismoarekin lotura estua izan zuen. William Joyce, Neil Francis Hawkins, Maxwell Knight eta Arnold Leese izan ziren mugimenduan parte hartu zutenetako batzuk.
1923ko maiatzaren 6an sortu zuen Rotha Lintorn-Ormanek, mugimendu erabat faxista bat zuzendu zuen emakume bakarretakoa. 1927an, uniformetzat hartu zituzten alkandora urdinak. Hasieran plataforma politiko mugatua zuten, baina faxismo italiarrari lagundu zioten 1931tik 1934an desagertu zen arte.

## Erreferentziak

* ↑ British Fascisti Topical Budget 690-2. .
* ↑ Benewick 1969.

## Bibliografia

* Benewick, Robert (1969). Political Violence & Public Order: A Study of British Fascism (en inglés). Allen Lane. ISBN 978-0713900859.
* Thurlow, Richard C. (1987). Fascism in Britain: A History, 1918–1985 (en inglés). Blackwell. ISBN 978-0-631-13618-7.

## Kanpo estekak

* Datuak: Q4381956
# Britainiar Armada

Britainiar Armada (ingelesez: British Army) Erresuma Batuko armada nagusia da. 2017n, 80.000 soldadu erregular (lanaldi osoa) eta 26.500 erreserbista (lanaldi mugatua) zituen.
Egungo armada modernoa 1660an sortu zen, non ingeles armada zuen izena. Egungo izena 1707an bereganatu zuen, Batasun Agiria eta gero. Elisabet II.a Erresuma Batukoa komandanteburua du.

## Erreferentziak

* ↑ (Ingelesez) Erresuma Batuko Gobernua. UK Armed Forces Monthly Personnel Report – Feb 2017. .
* ↑ (Ingelesez) Williams, Noel T. St John. (1994-01-01). Redcoats and courtesans: the birth of the British Army (1660–1690). Brassey's (UK), 1–2 or..

## Kanpo estekak

* Datuak: Q222595
* Multimedia: British Army / Q222595